John Amanam

John Amanam (alizaliwa 14 Novemba 1988) ni msanii wa uchongaji sanamu na mtengenezaji wa vifaa bandia vya mwili vinavyofanana kabisa na asili kutoka Nigeria. Anatambulika kama Mwafrika wa kwanza kutengeneza vifaa hivi bandia vinavyofanana sana na mwili halisi. 

 Maisha ya awali na elimu 
John Amanam anatoka Nsit-Atai, Jimbo la Akwa Ibom, lakini alizaliwa na kukulia Calabar, Jimbo la Cross River. Alisoma chuo cha Federal Government , Ikot Ekpene, kisha alisomea Sanaa za Ufundi na Viwanda katika Chuo Kikuu cha Uyo.

 Kazi 
Amanam awali alifanya kazi kama msanii wa athari maalumu katika filamu za Nollywood. Alianza kazi yake ya kutengeneza vifaa bandia vinavyofanana kabisa na mwili baada ya ndugu yake kupoteza sehemu ya mkono wake mwaka 2018, na vifaa vilivyopo kuwa vyeupe sana na havikufaa kwa mwili wala tamaduni zao. Prosthetic yake ya kwanza alitengeneza mwaka 2019 na kumkabidhi ndugu yake.

Yeye ni mwanzilishi wa Immortal Cosmetic Art Ltd, Kampuni yake inatengeneza sehemu bandia za mwili kama vidole, masikio, pua, mikono, miguu, na kifua, ambazo zinaonekana kama kweli kwa watu wenye ngozi ya giza. Amanam pia hutoa huduma za bei rafiki na nafuu, wakati mwingine bure kwa watu wenye kipato kidogo kupitia mpango unaoitwa Ubokobong, unaomaanisha ‘Mkono wa Mungu’ katika lugha ya Ibibio

 Marejeo 

Jamii:Waliozaliwa 1988
Jamii:Wasanii wa Nigeria
Jamii:Watu walio hai